b'\n_START_ARTICLE_\nEnar J\xc3\xa4\xc3\xa4ger\n_START_SECTION_\nFlora\n_START_PARAGRAPH_\nJ\xc3\xa4\xc3\xa4ger \xc8\x99i-a f\xc4\x83cut debutul \xc3\xaen primul e\xc8\x99alon din Estonia, Esiliiga, pe 2 aprilie 2000, juc\xc3\xa2nd pentru Lelle, echip\xc4\x83 afiliat\xc4\x83 a lui Flora, \xc3\xaentr-o \xc3\xaenfr\xc3\xa2ngere scor 3-1 cu Merkuur Tartu. \xc3\x8en decembrie 2000, s-a transferat la echipa de rezerve a lui Flora, Valga. J\xc3\xa4\xc3\xa4ger a debutat pentru Flora \xc3\xaen Meistriliiga la 4 noiembrie 2001, \xc3\xaentr-o victorie cu 3-0 \xc3\xaen deplasare cu Lootus. A c\xc3\xa2\xc8\x99tigat titlul Meistriliiga \xc3\xaen sezonul 2003.\n_START_SECTION_\nTorpedo Moscova\n_START_PARAGRAPH_\nLa 3 februarie 2005, J\xc3\xa4\xc3\xa4ger a semnat un contract de trei ani cu clubul rus din Premier League Torpedo Moscova pentru o sum\xc4\x83 de transfer care nu a fost dat\xc4\x83 publicit\xc4\x83\xc8\x9bii, devenind al treilea juc\xc4\x83tor eston din echip\xc4\x83 dup\xc4\x83 Andres Oper \xc8\x99i Andrei Stepanov. El \xc8\x99i-a f\xc4\x83cut debutul \xc3\xaen Prima Lig\xc4\x83 rus\xc4\x83 pe 13 martie, \xc3\xaentr-o victorie de 3-1 cu Rostov.\n_START_SECTION_\nAalesund\n_START_PARAGRAPH_\nLa 8 martie 2007, J\xc3\xa4\xc3\xa4ger a semnat un contract pe doi ani \xc8\x99i jum\xc4\x83tate cu clubul norvegian Aalesund. El a debutat \xc3\xaen Tippeligaen pe 16 mai 2007, \xc3\xaentr-o victorie cu 4-0 \xc3\xaen fa\xc8\x9ba lui Str\xc3\xb8msgodset.\n_START_SECTION_\nAscoli\n_START_PARAGRAPH_\nLa 19 iulie 2009, J\xc3\xa4\xc3\xa4ger a semnat cu clubul din Serie B, Ascoli, un contract de trei ani. El a debutat \xc3\xaen Serie B pe 21 august 2009, \xc3\xaentr-un meci scor 1-1 \xc3\xaempotriva lui Gallipoli. J\xc3\xa4\xc3\xa4ger nu a reu\xc8\x99it s\xc4\x83 devin\xc4\x83 un titular la Ascoli, iar clubul i-a reziliat contractul la 31 ianuarie 2010, dup\xc4\x83 ce a jucat \xc3\xaen doar cinci meciuri de campionat.\n_START_SECTION_\n\xc3\x8entoarcerea la Aalesund\n_START_PARAGRAPH_\nDup\xc4\x83 ce a respins o ofert\xc4\x83 din partea clubului de Major League Soccer New York Red Bulls, J\xc3\xa4\xc3\xa4ger s-a \xc3\xaentors \xc3\xaen Norvegia, unde a semnat un contract pe doi ani cu Aalesund la 5 martie 2010. La 6 noiembrie 2011, J\xc3\xa4\xc3\xa4ger a marcat primul gol \xc3\xaen victoria lui Aalesund cu 2-1 asupra lui Brann din finala Cupei Norvegiei, c\xc3\xa2\xc8\x99tig\xc3\xa2nd primul s\xc4\x83u trofeu cu clubul. El nu \xc8\x99i-a prelungit contractul dup\xc4\x83 sezonul 2011._NEWLINE_La 5 ianuarie 2012, J\xc3\xa4\xc3\xa4ger a trecut testele medicale f\xc4\x83cute pentru clubul de Ekstraklasa Lechia Gda\xc5\x84sk, dar a respins oferta echipei pentru c\xc4\x83 a a\xc8\x99teptat oferte mai bune A dat probe apoi pentru echipa sco\xc8\x9bian\xc4\x83 Rangers. Managerul de la Rangers, Ally McCoist, a fost impresionat de J\xc3\xa4\xc3\xa4ger \xc8\x99i dorea s\xc4\x83-l aduc\xc4\x83, dar clubul nu a reu\xc8\x99it s\xc4\x83-\xc8\x99i elibereze bugetul de salarii ca s\xc4\x83-\xc8\x99i permit\xc4\x83 s\xc4\x83-i fac\xc4\x83 o ofert\xc4\x83. \xc3\x8en ciuda interesului ar\xc4\x83tat din partea echipelor de Championship Crystal Palace \xc8\x99i Leeds United \xc8\x99i a lui Charlton Athletic, J\xc3\xa4\xc3\xa4ger nu a reu\xc8\x99it s\xc4\x83 ob\xc8\x9bin\xc4\x83 un contract p\xc3\xa2n\xc4\x83 \xc3\xaen martie 2012._NEWLINE_La 13 martie 2012, J\xc3\xa4\xc3\xa4ger a semnat un contract de un an cu Aalesund, dup\xc4\x83 ce a primit o ofert\xc4\x83 \xc3\xaembun\xc4\x83t\xc4\x83\xc8\x9bit\xc4\x83 de la fostul s\xc4\x83u club.\n_START_SECTION_\nLierse\n_START_PARAGRAPH_\nLa 15 iulie 2013, J\xc3\xa4\xc3\xa4ger a semnat un contract pe un an cu clubul din Pro League Lierse, cu o op\xc8\x9biune de prelungire pentru \xc3\xaenc\xc4\x83 un an. El a debutat pentru club la 27 iulie, \xc3\xaentr-un meci pierdut scor 1-2 cu Zulte Waregem.\n_START_SECTION_\n\xc3\x8entoarcerea a Flora\n_START_PARAGRAPH_\nLa decembrie 2014, J\xc3\xa4\xc3\xa4ger a fost primit de stafful lui Flora la antrenamente. La 5 martie 2015, el a semnat un contract de un an cu clubul. J\xc3\xa4\xc3\xa4ger a fost numit capitanul echipei \xc3\xaenainte de sezonul 2015.\n_START_SECTION_\nV\xc3\xa5lerenga\n_START_PARAGRAPH_\nLa 18 august 2015, J\xc3\xa4\xc3\xa4ger a semnat cu clubul de Tippeligaen V\xc3\xa5lerenga pentru restul sezonului 2015. El \xc8\x99i-a f\xc4\x83cut debutul pentru V\xc3\xa5lerenga pe 28 august, \xc3\xaen deplasare scor 0-2 la fostul s\xc4\x83u club Aalesund. La 4 ianuarie 2016, J\xc3\xa4\xc3\xa4ger \xc8\x99i-a prelungit contractul pentru un an. La 30 martie 2017, \xc8\x99i-a prelungit contractul pentru \xc3\xaenc\xc4\x83 un an.\n_START_SECTION_\nCariera interna\xc8\x9bional\xc4\x83\n_START_PARAGRAPH_\nJ\xc3\xa4\xc3\xa4ger \xc8\x99i-a \xc3\xaenceput cariera de tineret \xc3\xaen 2000 cu echipa din Estonia sub 16 ani. El a reprezentat, de asemenea, echipele na\xc8\x9bionale sub 19 ani, sub 20 ani \xc8\x99i sub 21 ani._NEWLINE_J\xc3\xa4\xc3\xa4ger a debutat pentru echipa mare a Estoniei la 12 octombrie 2002, c\xc3\xa2nd a intrat \xc3\xaen locul lui Marko Kristal \xc3\xaen minutul 69 \xc3\xaentr-o victorie cu 3-2 acas\xc4\x83 cu Noua Zeeland\xc4\x83 \xc3\xaentr-un amical. El a jucat cel de-al 100-lea meci pentru Estonia pe 19 noiembrie 2013, la o zi dup\xc4\x83 ce a \xc3\xaemplinit v\xc3\xa2rsta de 29 de ani, \xc3\xaentr-o victorie scor 3-0 \xc3\xaempotriva Liechtensteinului.'